Í flestum ám er blöndunin innan við 10% . Hið umfangsmikla laxeldi í Noregi hefur óhjákvæmilega það í för með sér að einhverjir eldislaxar sleppi úr sjókvíum og leiti upp í ár þar í landi . Starfshópur sem settur var á laggirnar í fyrra af hálfu hins opinbera í samstarfi við vísindastofnanir kannaði blöndun eldislax og villts lax í 140 ám í Noregi á síðasta ári . Niðurstaðan var sú að í 30 ám var hlutfall eldislax 10% eða meira sem flokkast sem hátt hlutfall , en í 85 ám var hlutfallið undir því marki . Í þeim 25 ám sem þá voru eftir var erfitt að meta hlutfallið . Mest bar á eldislaxi í ám í Vestur-Noregi . Árnar í könnuninni voru valdar með það að markmiði að landfræðileg dreifing væri góð , að árnar væru af ólíkri stærð og að meðal þeirra væru helstu laxveiðiár landsins . Byggt var á gögnum úr stangaveiði og úr talningu hrygningarfiska með hjálp kafara . Aðferðin við að skilja á milli eldislax og villts lax er sú að rannsaka hreistur fiskanna sem gefur til kynna vaxtarskilyrði þeirra fyrr á ævinni .